Λουκάς Μαυροκεφαλίδης

Ο **Λουκάς Μαυροκεφαλίδης** (Γιεσενίκ, 25 Ιουλίου 1984) είναι Έλληνας επαγγελματίας διεθνής καλαθοσφαιριστής. Με ύψος 2.10 μέτρα, αγωνίζεται ως πάουερ φόργουορντ / σέντερ. Είναι γνωστός και με το μπασκετικό ψευδώvυμο «Βιτάμ».

## Σταδιοδρομία σε συλλόγους
Γεννημένος στις 25 Ιουλίου του 1984 στο Γιεσενίκ της Τσεχίας, ο Μαυροκεφαλίδης ξεκίνησε τη σταδιοδρομία του από τα τμήματα υποδομής του Π.Α.Ο.Κ.. Την περίοδο 2005-2006, είχε κατά μέσο όρο 15.6 πόντους και 7.8 ριμπάουντ με αποτέλεσμα να αναδειχθεί σε σημαντική μονάδα για την ομάδα της Θεσσαλονίκης και τον Ιούνιο του 2006 επιλέχθηκε στο νούμερο 57 του NBA Ντραφτ από τους Μινεσότα Τίμπεργουλβς.

Τα πολλά οικονομικά προβλήματα που αντιμετώπιζε ο ΠΑΟΚ, είχαν ως αποτέλεσμα την πώληση του στην ιταλική Βίρτους Ρόμα, το καλοκαίρι του 2006. Ο Μαυροκεφαλίδης δεν κατάφερε να «δέσει» με την υπόλοιπη ομάδα, με επακόλουθο τη μετακίνηση του τον Φεβρουάριο του 2007 στην ισπανική Βαλένθια, με τη μορφή δανεισμού.

Στις 12 Ιουλίου του 2007 ο Ολυμπιακός ανακοίνωσε την απόκτησή του για 3 χρόνια. Μάλιστα, με την ίδια ανακοίνωση ο Ολυμπιακός γνωστοποίησε την απόκτηση του Κώστα Βασιλειάδη, με τον οποίο ο Μαυροκεφαλίδης υπήρξε χρόνια συμπαίκτης στον ΠΑΟΚ και τις Εθνικές Ομάδες των Εφήβων και των Νέων. Κατά την πρώτη του χρονιά στους *ερυθρόλευκους*, δεν μπόρεσε να έχει μεγάλο χρόνο συμμετοχής, έχοντας να συναγωνιστεί τους Σχορτσιανίτη, Μπουρούση και Τσακαλίδη,

Ο Μαυροκεφαλίδης συμφώνησε τον Ιούλιο του 2008 για μονοετή συνεργασία με το Μαρούσι. Την επόμενη σεζόν (2009-2010), επέστρεψε στον Ολυμπιακό, όπου και παρέμεινε για δύο χρόνια, ώσπου πήρε μεταγραφή μέχρι το 2013 στη ρωσική Σπαρτάκ Αγίας Πετρούπολης. Στα τέλη της σεζόν 2012-2013, πήρε μεταγραφή στην Μπαρτσελόνα, για να τη βοηθήσει στα πλέι-οφ του ισπανικού πρωταθλήματος.

Το καλοκαίρι του 2013, υπέγραψε διετές συμβόλαιο συνεργασίας με τον Παναθηναϊκό, όπου παρέμεινε για δύο σεζόν, κατακτώντας ένα Πρωτάθλημα Ελλάδας, το 2014 και δυο Κύπελλα Ελλάδας, το 2014 και το 2015, όπου και αναδείχτηκε ο Πολυτιμότερος Παίκτης του τελικού κόντρα στον Απόλλωνα Πάτρας.  Στις 20 Νοεμβρίου 2014, έκανε ατομικό ρεκόρ πόντων με 21 κόντρα στην Τούροφ. Στο τέλος του 2015, αναδείχθηκε μέλος της καλύτερη πεντάδας του πρωταθλήματος για πρώτη φορά στη σταδιοδρομία του.

Από το καλοκαίρι του 2015, αγωνίστηκε για την Α.Ε.Κ., στην οποία έμεινε για μία χρονιά, ενώ κατάφερε να βγει ο Πολυτιμότερος Παίκτης του πρώτου γύρου του πρωταθλήματος Ελλάδας, καθώς και μέλος της καλύτερης πεντάδας στο τέλος της χρονιάς.

Τον Δεκέμβρη του 2016, υπέγραψε με την κινέζικη Κινγκντάο Ίγκλς, όντας ο πρώτος Έλληνας που αγωνίζεται στο κινέζικο πρωτάθλημα καλαθοσφαίρισης. Στις 20 Φλεβάρη 2017, επέστρεψε στο ελληνικό πρωτάθλημα υπογράφοντας συνεργασία μέχρι το τέλος της σεζόν με την ΑΕΚ.

Στις 25 Σεπτεμβρίου, ανακοινώθηκε η μονοετής συμφωνία του με την Λιέτουβος Ρίτας.

Από τις 23 Νοεμβρίου του 2018, αποτελεί παίκτη του Ιωνικού Νικαίας της Α2. Τη σεζόν 2018-19, κατέκτησε το πρωτάθλημα της Α2 με την ομάδα και την άνοδο στην Α1. Στις 22 Δεκεμβρίου 2019, μπήκε στην κορυφαία 25αδα των σκόρερ στο ελληνικό πρωτάθλημα.

Στις 24 Δεκεμβρίου 2019, ανακοινώθηκε από τον Προμηθέα Πατρών. Στις 29 Ιανουαρίου 2020, αναδείχθηκε MVP της 4ης αγωνιστικής της δεύτερης φάσης του EuroCup.

Στις 3 Ιουλίου 2020, ανακοινώθηκε από τον Γ.Σ. Περιστερίου. Στο Περιστέρι αγωνίστηκε για τέσσερις αγώνες στο Πρωτάθλημα Ελλάδας (12.8 πόντους, 5.5 ριμπάουντ και 1.5 ασίστ μέσο όρο) και άλλον έναν στο BCL (10 πόντους, 5 ριμπάουντ και 1 ασίστ). Αποχώρησε στις 8 Δεκεμβρίου 2020. Την επόμενη μέρα ανακοινώθηκε από τον Ιωνικό Νίκαιας. Στις 24 Ιανουαρίου 2021 κόντρα στην Α.Ε.Κ, έγινε ο 18ος παίκτης στην ιστορία του επαγγελματικού Πρωταθλήματος Ελλάδας που έφτασε τα 1.000 ριμπάουντ, ενώ μπήκε στην πρώτη εικοσάδα των σκόρερ της διοργάνωσης με 3.221 πόντους. Σε 15 αγώνες με τον Ιωνικό (ξεκίνησε τη χρονιά στο Περιστέρι), μέτρησε 12,2 πόντους και 5,2 ριμπάουντ, παίζοντας σχεδόν 27 λεπτά κατά μέσο όρο. Στις 3 Αυγούστου 2021, ο αρχηγός της ομάδας, ανανέωσε το συμβόλαιό του με την ομάδα για ακόμα μια σεζόν. Στις 30 Σεπτεμβρίου, ανακοίνωσε την αποχώρησή του από την ομάδα.

Στις 7 Οκτωβρίου 2021, ανακοινώθηκε από τον Τρίτωνα της Α2 Εθνικής. Στις 22 Ιανουαρίου 2022 κόντρα στην Δάφνη Δαφνίου (νίκη 87-67), είχε 37 πόντους (4/7 δίποντα, 7/12 τρίποντα, 8/11 βολές) με 15 ριμπάουντ, 1 ασίστ, 1 κλέψιμο και 42 βαθμούς στην αξιολόγηση. Στις 12 Φεβρουαρίου κόντρα στον Οίακα Ναυπλίου, ο Τρίτων κέρδισε με 131-51 και ο Μαυροκεφαλίδης πραγματοποίησε εκπληκτική εμφάνιση, αφού είχε 51 πόντους (5/5 βολές, 11/18 δίποντα, 8/22 τρίποντα), 21 ριμπάουντ, 7 ασίστ, 7 κλεψίματα, 3 τάπες και 67 βαθμούς στην αξιολόγηση σε 38:27. Tη σεζόν 2021-22, μέτρησε 18.4 πόντους, 9.9 ριμπάουντ και 1.4 κλεψίματα κατά μέσο όρο στην Α2.

Την 1η Απριλίου 2022, επέστρεψε στον Ιωνικό Νίκαιας, για το υπόλοιπο της σεζόν 2021-22.Στις 8 Μαίου με τους 21 πόντους του κόντρα στον Ολυμπιακό, έφτασε τους 3.441 συνολικά και έγινε 15ος σκόρερ στην ιστορία του Πρωταθλήματος Ελλάδας. Παράλληλα, έχοντας οχτώ εύστοχα δίποντα (8/15) μπήκε στην πρώτη πεντάδα της σχετικής, ιστορικής λίστας στα χρόνια του επαγγελματικού Πρωταθλήματος, φτάνοντας τα 1.118 συνολικά. Την 1η Σεπτεμβρίου 2022, ανανέωσε το συμβόλαιό του για ακόμα μία χρονιά με τον Ιωνικό. 

## Εθνική Ελλάδας
Ο Μαυροκεφαλίδης ήταν μέλος της εθνικής ομάδας εφήβων που κατέκτησε το χάλκινο μετάλλιο στο παγκόσμιο πρωτάθλημα του 2003 στη Θεσσαλονίκη.

Συμμετείχε στο Ευρωπαϊκό πρωτάθλημα νέων ανδρών του 2004. Επίσης κατέκτησε το αργυρό μετάλλιο στο Παγκόσμιο πρωτάθλημα του 2005, στην Αργεντινή, ως μέλος της εθνικής ομάδας νέων ανδρών.

Με την Εθνική Ελλάδας Ανδρών, συμμετείχε σε δυο Τουρνουά Ακρόπολις (2006, 2013), καθώς και στο Ευρωμπάσκετ του 2013. Ο Μαυροκεφαλίδης έχει με το εθνόσημο συνολικά 19 παιχνίδια με 134 πόντους (μ.ο: 7.05). 

Το 2011 αρνήθηκε για προσωπικούς λόγους να αγωνιστεί με την εθνική και η Ελληνική Ομοσπονδία Καλαθοσφαίρισης του επέβαλε αποκλεισμό δύο μηνών από τις υποχρεώσεις της ομάδας του. Ο ίδιος δήλωσε πως δεν άξιζε αυτή την τιμωρία και τελικά πέντε μήνες μετά δικαιώθηκε από την Επιτροπή Εφέσεων της Διεθνούς Ομοσπονδίας Καλαθοσφαίρισης (FIBA).

Το 2009, ήταν πρωταγωνιστικό μέλος της Εθνικής Ενόπλων που κέρδισε το Παγκόσμιο Πρωτάθλημα του CISM στην Κλάιπεντα της Λιθουανίας.

## Τίτλοι-Διακρίσεις
Ο Λουκάς Μαυροκεφαλίδης έχει αρκετές διακρίσεις με τις Εθνικές Ομάδες Εφήβων και Νέων Ανδρών, αλλά και με τον Παναθηναϊκό και τον Ολυμπιακό. Αναλυτικότερα:

### Συλλογικές

#### [[ΚΑΕ Ολυμπιακός|Ολυμπιακός]]
* 2x Κύπελλα Ελλάδας: (2010, 2011)

#### [[Παναθηναϊκός (καλαθοσφαίριση ανδρών)|Παναθηναϊκός]]
*Πρωτάθλημα Ελλάδας: (2014)
* 2x Κύπελλα Ελλάδας: (2014, 2015)

#### [[Ιωνικός Νίκαιας (καλαθοσφαίριση ανδρών)|Ιωνικός Νικαίας]]
* Πρωτάθλημα Α2 Εθνικής: (2019)

### Με τις εθνικές ομάδες

#### [[Εθνική ομάδα καλαθοσφαίρισης Εφήβων Ελλάδας|Εθνική Εφήβων]]
* Χάλκινο μετάλλιο στο Μουντομπάσκετ του 2003, στη Θεσσαλονίκη

#### [[Εθνική ομάδα καλαθοσφαίρισης Νέων Ανδρών Ελλάδας|Εθνική Νέων Ανδρών]]
* Αργυρό μετάλλιο στο Μουντομπάσκετ του 2005, στην Αργεντινή

#### [[Εθνική Ελλάδας (καλαθοσφαίριση ανδρών)|Εθνική Ανδρών]]
* 2x Τουρνουά Ακρόπολις: (2006, 2013)

#### Εθνική Ενόπλων
*Χρυσό μετάλλιο το 2009 στο Παγκόσμιο Πρωτάθλημα του CISM στην Κλάιπεντα της Λιθουανίας.

### Ατομικές
* Μέλος της καλύτερης πεντάδας του Μουντομπάσκετ Εφήβων του 2005
*2x Ελληνικό All Star Game νέων: (2003, 2004)
* Πιο βελτιωμένος παίκτης στο Πρωτάθλημα Ελλάδας: (2006)
* Πρώτος στα ριμπάουντ στο Πρωτάθλημα Ελλάδας: (2006)
* 6x Ελληνικό All-Star Game: (2006, 2009, 2011, 2014, 2020, 2022)
*MVP του τελικού στο Κύπελλο Ελλάδος: (2015)
* 2x Καλύτερη πεντάδα στο Πρωτάθλημα Ελλάδας: (2015, 2016)
*2x MVP του μήνα στο Πρωτάθλημα Ελλάδας: (Οκτώβριος 2019, Δεκέμβριος 2019)
*Μέλος της δεύτερης καλύτερης ομάδας του Γιούροκαπ: (2013)
*MVP της Α2 Εθνικής: (2019)

## Παραπομπές


## Εξωτερικοί σύνδεσμοι
* 
* 
*  Λουκάς Μαυροκεφαλίδης, στατιστικά στην επίσημη ιστοσελίδα του Παγκοσμίου Κυπέλλου Καλαθοσφαίρισης 2010.



Κατηγορία:Έλληνες καλαθοσφαιριστές
Κατηγορία:Σέντερ
Κατηγορία:Πάουερ φόργουορντ
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές της εθνικής Ελλάδος ενόπλων
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Βίρτους Ρόμα
Κατηγορία:Καλαθοσφαιριστές Ευρωμπάσκετ 2013
Κατηγορία:Καλαθοσφαιριστές Βαλένθια
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Σπαρτάκ Αγίας Πετρούπολης
Κατηγορία:Καλαθοσφαιριστές ρωσικών συλλόγων
Κατηγορία:Καλαθοσφαιριστές Μπαρτσελόνα
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Κινγκντάο Ίγκλς
Κατηγορία:Καλαθοσφαιριστές κινεζικών συλλόγων
Κατηγορία:Καλαθοσφαιριστές Λιέτουβος Ρίτας
Κατηγορία:Καλαθοσφαιριστές λιθουανικών συλλόγων
Κατηγορία:Καλαθοσφαιριστές Ιωνικού Νίκαιας
Κατηγορία:Καλαθοσφαιριστές Τρίτωνα Αθηνών
Κατηγορία:Καλαθοσφαιριστές Εθνικού Λιβαδειάς
Κατηγορία:Έλληνες καλαθοσφαιριστές στο εξωτερικό
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Α2 Εθνικής Ελλάδας